הביאנלה של ירושלים

266x266 פיקסלים
היברו יוניון קולג׳, 2015.]]
מוטי מזרחי.]]
תערוכה של העבודות הנבחרות מהביאנלה בגלריה לורי טיש במנהטן, ארצות הברית.
תיעוד תערוכת "זיארה" (אוצר: עמית חי כהן)
שערי צדק הישן. החל מ-2021 החלל משמש כגלריה לאמנות של הביאנלה]]
הביאנלה של ירושלים היא אירוע בינלאומי לאמנות יהודית עכשווית המתקיים מדי שנתיים באתרים שונים בירושלים. הביאנלה מוקדשת לחקירת מקומות המפגש שבין האמנות העכשווית לעולם התוכן היהודי. היא מהווה במה לאמנים ולאוצרים המתייחסים בעבודותיהם למחשבה, לרוח, למסורת או לחוויה היהודית.

בשנת 2014, התקבלה הביאנלה של ירושלים כחברה בקרן הבינלאומית לביאנלה ([https://www.biennialfoundation.org Biennial Foundation]) יחד עם יותר ממאה ביאנלות ברחבי העולם.

== הביאנלה הראשונה (2013) ==
הביאנלה הראשונה של ירושלים התקיימה תחת השם: "מהי אמנות יהודית עכשווית?". בביאנלה הראשונה השתתפו 59 אמנים ויצירותיהם הוצגו בשש תערוכות נפרדות ברחבי ירושלים, כאשר בסך הכול הוצגו במסגרת הביאנלה כ-150 עבודות. בין האמנים המשתתפים היו אנדי ארנוביץ, נטע אלקיים, שי אזולאי, דוב אברמסון וטובי קאהן.<ref></ref> כ-5000 איש ביקרו בתערוכות וצפו ביצירות האמנות, כמו גם באירועים נוספים כגון מופעי מוזיקה ומחול, סדנאות ומעגלי שיח. הביאנלה הוצגה באתרים שונים ברחבי העיר: היכל שלמה, התחנה הראשונה, בית אבי חי, מוסררה ובית האחים חסיד, וזכתה לסיקור תקשורתי בג'רוזלם פוסט, Jewish Business News, Times of Israel, והארץ.

==הביאנלה השנייה (2015)==

הביאנלה השנייה של ירושלים התקיימה תחת השם: "עבודת הווה". השתתפו בה מעל 200 אמנים, ביניהם מוטי מזרחי, סיגלית לנדאו, פבלו לובטו ומאיה ז"ק. כ-10,000 איש ביקרו בתערוכות, כיחידים וכקבוצות מאורגנות. הביאנלה השנייה הציגה בשבעה אתרים שונים בירושלים: מגדל דוד, מכון ון ליר, מוזאון ארצות המקרא, היכל שלמה, התחנה הראשונה, המרכז ליהדות צפון אפריקה, בניין האחים חסיד, מכון שכטר, גלריית המקלט והיברו יוניון קולג'.<gallery perrow="4" widths="200" heights="200" mode="nolines">
קובץ:אירוע פתיחה בתערוכה במתחם התחנה הראשונה, 2015.jpg|alt=The 2nd Jerusalem Biennale|פתיחת תערוכה במתחם התחנה הראשונה.
קובץ:מיצב בהיכל שלמה.jpg|מיצב של יהודית ברמץ בהיכל שלמה.
קובץ:הביאנלה של ירושלים השנייה, מיצג במגדל דוד.jpg|מיצג בחלל התצוגה של מגדל דוד. 
</gallery>

== הביאנלה השלישית (2017) ==
הביאנלה השלישית של ירושלים התקיימה בין התאריכים 1.10–16.11, בשם: "קו פרשת המים". 230 אמנים השתתפו בביאנלה השלישית וכ-30,000 איש ביקרו בה.

גם ביאנלה זו התפרשה על פני אתרים ברחבי העיר, כאשר לאתרים שהשתתפו בפסטיבל הקודם התווספו חללי התצוגה של בניין בזק, מוזיאון המחתרות, ההוספיס האוסטרי ובית רחל שטראוס.

במסגרת הביאנלה נערך כנס בן יומיים, שכותרתו "קו פרשת המים: גבולות ומרחבים באמנות יהודית עכשווית", התקיים בשיתוף מכון המחקר ואן ליר ירושלים ותוכנית החינוך Inspire שהושקה לראשונה. חמש מאות תלמידי תיכון, מהפריפריה הגאוגרפית והחברתית של ישראל, ביקרו בביאנלה במסגרת תוכנית זו במימון מלא.
==הביאנלה הרביעית (2019)==
50,000 מבקרים הבטיחו את הצלחתה של הביאנלה הרביעית שאירחה יצירותיהם של 243 אמנים מכל רחבי העולם ב-31 תערוכות שהתקיימו ב-14 גלריות וחללי תצוגה בירושלים. במשך שבעה שבועות הביאנלה יזמה עשרות אירועי מוזיקה חיה, מחול, פרפורמנס, פיוט ושירה, השקות ספרים, סדנאות ושיחי גלריה, אשר התקיימו בתוך חללי התערוכות, ובין יצירות האמנות. חלק מתוכנית האירועים כללה כנס בשם: "אמנות יהודית עכשווית, עכשיו!" בשיתוף עם מכון ון ליר.

לבסוף, הביאנלה של ירושלים יזמה וקיימה בפעם השנייה את תוכנית השראה, תוכנית חינוכית מסובסדת שלושה ימים רצופים שבמהלכה 1000 תלמידי תיכון מהפריפריה הגיעו לביקור בתערוכות, נפגשו עם אוצרים ואמנים, וזכו להיחשף ליופייה של ירושלים.

במסגרת הביאנלה נערכה התערוכה [https://www.haaretz.co.il/gallery/art/.premium-MAGAZINE-1.7993450 "זיארה"] במבנה ההיסטורי של ימק"א, תחת אוצרותו של עמית חי כהן. תערוכה זו אירחה אמנים מישראל ומחוצה לה, כאשר את כולם מאחד מוצאם המרוקאי.<gallery perrow="4" mode="nolines" widths="180" heights="110">
קובץ:קבוצה מודרכת ערבית ון ליר חנאן אבו חוסיין.jpg|קבוצת תלמידים מודרכת במכון ון ליר.
קובץ:שלט חוצות של ביאנלה 2019.jpg|שלט החוצות של הביאנלה הרביעית
קובץ:Copy of אירוע מחול בריכה ימקא 2 copy.jpg|אירוע מחול לצד המיצב של מרינה אברמוביץ'
</gallery>

== הביאנלה החמישית (2021) ==
הביאנלה החמישית בנושא "ארבע אמות" התקיימה בין התאריכים 11 בנובמבר - 30 בדצמבר 2021, תחת הכותרת ארבע אמות. במסורת היהודית המונח ארבע אמות מתייחס למרחב הפרטי של האדם. תחת כותרת זו, הביאנלה של ירושלים לשנת 2021 חקרה כיצד האמנות מתפקדת בבתים, במשרדים סטודיואים שלנו. אנו שואפים ליצור דרכים חדשות לשיתוף אמנות במרחבים פרטיים ולהרחיב את חווית האמנות מעבר למרחבים ציבוריים.

התכנית של הביאנלה של ירושלים לשנת 2021 כללה שלושה מרכיבים עיקריים: TakeMeHome; Venues; Phases#.

לשלושתם הייתה גישה פיזית וגם מקוונת, על פי המודל ההיברידי.

==הביאנלה השישית (2023)==
הביאנלה השישית בנושא 'צאן ברזל' אמורה הייתה להיערך בין התאריכים 9 בנובמבר - 30 בדצמבר 2023. בעקבות מלחמת חרבות ברזל נדחתה הביאנלה למועד לא ידוע בעונת האביב, אך חלק מתערוכותיה הוצגו ברחבי העולם וכן תערוכה יחידה שנפתחה בתיאטרון ירושלים.

לבסוף נפתחה הביאנלה בראש חודש אדר ב', בין התאריכים 10 במרץ - 29 באפריל, עד לסוף ימי חג פסח. גם בשנה זו שימש בניין שערי צדק הישן כבסיסה המרכזי, והיא כללה ארבעים תערוכות בשלושים מתחמים שונים, בהם היכל שלמה, תיאטרון ירושלים, הגן הבוטני, גלריה ביתא, מוזיאון ארצות המקרא ירושלים, מוזיאון על התפר ועוד.

==קישורים חיצוניים==

*
* [http://www.guidestar.org.il/organization/580605723 הביאנלה של ירושלים באתר גיידסטאר]

== הערות שוליים ==

קטגוריה:אמנות יהודית
קטגוריה:ירושלים: אירועים
קטגוריה:ביאנלה
קטגוריה:תערוכות אמנות בישראל